ಡರ್ಮ್ಸ್ಟಾಡ್ಟಿಯಮ್ ಒಂದು ಹೊಸ ಪೀಳಿಗೆಯ ಮೂಲಧಾತು. ಇದು ೨೦೦೩ರ ವರೆಗೂ ಮೂಲಧಾತು-೧೧೦ ಎಂದೇ ಗುರುತಿಸಲ್ಪಟ್ಟಿತ್ತು. ಇದು ಒಂದು ಕೃತಕವಾಗಿ ಸೃಷ್ಟಿಸಲ್ಪಟ್ಟ ವಿಕಿರಣಶೀಲ ಮೂಲವಸ್ತು. ಇಷ್ಟರವರೆಗೆ ಇದರ ೪ ಸಮಸ್ಥಾನಿಗಳನ್ನು ಗುರುತಿಸಲಾಗಿದೆ. ಈ ಎಲ್ಲಾ ಸಮಸ್ಥಾನಿಗಳೂ ಅತ್ಯಂತ ಕ್ಷಿಪ್ರವಾಗಿ ವಿಕಿರಣ ಹೊಂದುತ್ತವಾದುದರಿಂದ ಇದರ ಬಗ್ಗೆ ಹೆಚ್ಚಿನ ಮಾಹಿತಿ ಸಂಗ್ರಹಿಸುವುದು ಕಷ್ಟಕರ. ಇದನ್ನು ೧೯೯೪ರಲ್ಲಿ ಜರ್ಮನಿಯ ವಿಜ್ಞಾನಿಗಳು ಕಂಡುಹಿಡಿದ್ದಿದ್ದರೂ ೨೦೦೩ರಲ್ಲಷ್ಟೇ ಅಧಿಕೃತವಾಗಿ ಇದರ ಸಂಶೋಧನೆ ನಡೆದ ಊರಿನ ಹೆಸರಿನಿಂದ ನಾಮಕರಣ ಮಾಡಲಾಯಿತು.